

 REPUBLIKA HRVATSKA

ZAGREBAČKA ŽUPANIJA

Općina Dubrava

Općinsko vijeće

**Z A P I S N I K**

sa 1. izvanredne sjednice Općinskog vijeća Općine Dubrava, održane dana 18. lipnja 2025. godine u prostorijama Općine Dubrava, Braće Radić 2, 10342 Dubrava (I.kat) s početkom u 20,00 sati.

Sjednicu je otvorio predsjednik Općinskog vijeća, Darko Rajtar pozdravljajući sve prisutne.

Nakon toga izvršio je prozivku i utvrdio da su na sjednici:

PRISUTNI VIJEĆNICI: Darko Rajtar, Tomislav Crnogaj, Sanja Martinčević, Dragutin Vuđan, Franjo Špicar, Darko Major, Matija Videc, Karla Šuća, Mario Krivan, Stevo Grgurić, Dubravko Ferberuš i Ivan Vacenovski.

ODSUTNI VIJEĆNICI: Ivana Dragija.

OSTALI PRISUTNI: Dejana Šturbek i Ivan Katalenić.

Budući da je na sjednici prisutno 12 od ukupno 13 vijećnika, Predsjednik Vijeća konstatirao je da postoji kvorum za pravovaljano donošenje odluka.

Vijećnici su jednoglasno usvojili Dnevni red sa os glasova „ZA“.

**Točka 1.**

**Razmatranje prijedloga i donošenje Odluke o davanju suglasnosti na proširenje programa i financiranje Dječjeg vrtića Dubrava**

Gosp. Katalenić navodi kako je današnja tema dnevnog reda je Odluka o davanju suglasnosti na proširenje programa rada i o financiranju proširenog programa Dječjeg vrtića Dubrava koja je potrebna za dobivanje suglasnosti rada u promijenjenim uvjetima. Pod promijenjenim uvjetima smatra se proširenje odobrenog programa rada zbog povećanih kapaciteta. Dogradnjom Dječjeg vrtića kapaciteti su povećani na 9 skupina, od toga 3 jasličke i 6 vrtićkih, a do sada su bile 4 skupine od toga 1 jaslička i 3 vrtićke. Suglasnost na promijenjene uvjete daje Upravni odjel za odgoj i obrazovanje Zagrebačke županije. Ovom Odlukom također se definira da će sredstva za rad Dječjeg vrtića Dubrava s povećanim kapacitetom biti osigurana u proračunu Općine Dubrava. Dječji vrtić Dubrava je proračunski korisnik Općine Dubrava i kao takav se financira iz proračuna Općine.

(ono što se financira iz općinskog proračuna: plaće zaposlenica, tekuća održavanja zgrade, atesti i neka izvanredna davanja koja se zakonski moraju namiriti – tipa sad ove dnevnice za povjerenstvo koje je danas izašlo na teren da vidi uvjete i situaciju u vrtiću).

Vijećnik Ivan Vacenovski postavlja pitanje koja su sredstva bila planirana, iz kojeg dijela proračuna i kolika će biti sredstva osigurana sada ovom novom odlukom s obzirom na proširenje programa.

Gosp. Katalenić navodi kako nije stručan u tom području i da to nije njegova domena, te ukoliko može da će mu se odgovoriti na idućoj sjednici, na što je vijećnik pristao.

………………………….

*Općinsko vijeće Općine Dubrava je jednoglasno sa 12 glasova „ZA“ donijelo Odluku o davanju suglasnosti na proširenje programa i financiranje Dječjeg vrtića Dubrava.*

………………………………………….

Budući da su točke dnevnog reda iscrpljene, predsjednik Općinskog vijeća Općine Dubrava je zaključio 1. izvanrednu sjednicu Općinskog vijeća Općine Dubrava u 20,05 sati.

Zapisničar: Predsjednik vijeća: Ivana Bačinski Darko Rajtar